               14.1.2012

               BG

               Официален вестник на Европейския съюз

               C 12/8

         Решение на върховния представител на Съюза по въпросите на външните работи и политиката на сигурност
   от 23 март 2011 година
   за установяване на правила, приложими за националните експерти, командировани към Европейската служба за външна дейност
   2012/C 12/04
   ВЪРХОВНИЯТ ПРЕДСТАВИТЕЛ,
   като взе предвид Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност , и по-специално член 6, параграф 3 от него,
   като има предвид, че:

               (1)

               Съгласно член 6, параграф 3 от Решение на Съвета за определяне на организацията и функционирането на Европейската служба за външна дейност (1), („Решението на Съвета“, „ЕСВД“), в конкретни случаи ЕСВД може да използва ограничен брой специализирани командировани национални експерти.

               (2)

               Върховният представител — също в съответствие с член 6, параграф 3 от Решението на Съвета — приема правила, съответстващи на установените в Решение 2003/479/ЕО на Съвета от 16 юни 2003 г., понастоящем отменено и заменено с Решение 2007/829/ЕО на Съвета от 5 декември 2007 г. (2), относно правилата, приложими за националните експерти и военния личен състав, командировани към генералния секретариат на Съвета, съгласно което командированите национални експерти са на разположение на ЕСВД с цел предоставяне на специализиран експертен опит.

               (3)

               Командированите национални експерти следва да дадат възможност на ЕСВД да се възползва от високото равнище на техните познания и професионален опит, по-специално в области, в които няма достатъчно експертни познания от такъв характер.

               (4)

               Командироването на национални експерти към ЕСВД следва да насърчи обмена на професионален опит и знания в областта на европейските политики.

               (5)

               Командированите национални експерти следва да се набират от публичните администрации на държавите-членки или от международни организации.

               (6)

               Правата и задълженията на командированите национални експерти и на командирования военен личен състав, изложени в настоящото решение, следва да гарантират, че те изпълняват служебните си задължения единствено в интерес на ЕСВД.

               (7)

               В настоящото решение следва да се определят всички условия на заетост на командированите национални експерти.

               (8)

               За военния личен състав, командирован към ЕСВД, следва да се предвиди специална разпоредба за сформиране на военен състав на Европейския съюз.

               (9)

               За националните експерти, командировани в делегациите на Съюза, следва да се предвиди специална разпоредба. Следва да се избягва, когато това е възможно, неравнопоставеността в третирането на командированите национални експерти от различните институции (предимно от Европейската комисия и ЕСВД) в делегациите на Съюза,

         ПРИЕ НАСТОЯЩОТО РЕШЕНИЕ:
   ГЛАВА I

      ОБЩИ РАЗПОРЕДБИ

   Член 1
   Приложно поле
   1.   Настоящите правила се прилагат за национални експерти, командировани към Европейската служба за външна дейност (ЕСВД) от публичните администрации на държавите-членки. Те се прилагат и за експерти, командировани от международни организации.
   2.   Лицата, обхванати от настоящите правила, остават на служба при своя работодател през целия период на командироване и продължават да получават трудово възнаграждение от този работодател.
   3.   ЕСВД наема командировани национални експерти в зависимост от нуждите и бюджетните възможности. Отдел „Човешки ресурси“ определя реда за това наемане.
   4.   Командированите национални експерти трябва да са граждани на държава-членка.
   5.   Държавите-членки и ЕСВД си сътрудничат, за да гарантират, доколкото това е възможно, че наемането на командировани национални експерти към ЕСВД се извършва въз основа на техните качества, като същевременно се осигурява адекватен географски баланс и баланс между мъжете и жените, по-специално с цел да се осигури ползотворно присъствие на граждани на всички държави-членки.
   6.   Командироването се осъществява чрез размяна на писма между главния оперативен служител и постоянното представителство на съответната държава-членка или международната организация. При размяната на писма трябва да бъде посочено мястото на командироване. При размяната на писма се прилага копие от правилата, приложими за националните експерти, командировани към ЕСВД.
   Член 2
   Период на командироване
   1.   Периодът на командироване не може да е по-кратък от шест месеца и по-дълъг от две години и може да бъде подновяван последователно за общ срок, не по-дълъг от четири години. Като изключение, по искане на съответния изпълнителен директор или длъжностно лице с равностойни функции и ако е в интерес на службата, в края на четиригодишния период отдел „Човешки ресурси“ може да разреши командировката да бъде удължена един или повече пъти, най-много за още две години.
   2.   Независимо от параграф 1, периодът на командироване на национален експерт за участие в подготовката на операции за управление на кризи или за проучване на тяхното стартиране може да бъде по-кратък от шест месеца.
   3.   Предвиденият период на командироване се определя от самото начало, при размяната на писма, предвидена в член 1, параграф 6. Същата процедура се прилага и в случай на подновяване на периода на командироване.
   4.   Национален експерт, който вече е бил командирован в ЕСВД, може да бъде командирован отново при следните условия:

               а)

               националният експерт трябва да продължава да отговаря на условията за командироване; както и

               б)

               трябва да е изтекъл период от най-малко шест години между края на предходната и всяка следваща командировка; ако в края на първата командировка националният експерт е получил удължение, шестгодишният период започва след изтичането на това удължение.

         Тази разпоредба не е пречка по-малко от шест години след края на първия период на командироване ЕСВД да приеме командироването на национален експерт, чиято първоначална командировка е продължила по-малко от шест години, но в такъв случай новата командировка не надвишава остатъка от шестгодишния период.
   Член 3
   Място на командироване
   1.   Националните експерти се командироват в централната администрация на ЕСВД в Брюксел или в делегация на Съюза.
   2.   Мястото на командироване може да бъде променено по време на командировката посредством нова размяна на писма съгласно член 1, параграф 6, в случай че при първоначалната размяна на писма не е предвидена възможност мястото да бъде променено. Администрацията, командироваща националния експерт, се уведомява за евентуални промени в мястото на командироване.
   Член 4
   Служебни задължения
   1.   Командированият национален експерт подпомага членовете на персонала на ЕСВД и изпълнява задачите, които му се възлагат. Изпълняваните служебни задължения се определят по взаимно съгласие между ЕСВД и администрацията, командироваща националния експерт, в интерес на ЕСВД и като се отчита квалификацията на командирования национален експерт.
   2.   В съответствие с параграф 8 по-долу командированият национален експерт може да участва в мисии и заседания само:

               а)

               ако придружава член на персонала на ЕСВД;
               или

               б)

               като наблюдател или единствено с цел получаване на информация, ако е сам.

         Освен ако на командирования национален експерт не е поверен мандат съгласно параграф 8 по-долу, той не може да представлява ЕСВД с цел поемане на ангажименти, финансови или други, или провеждане на преговори от нейно име.
   Ограниченията в настоящия параграф не се прилагат за национални експерти, командировани към Способностите за планиране и провеждане на граждански операции, Дирекцията за управление и планиране при кризи или Ситуационния център на ЕС.
   3.   Единствено ЕСВД, чрез ресорния ръководител на командирования национален експерт, отговаря за одобряване на резултатите от задачите, изпълнени от командирования национален експерт.
   4.   ЕСВД, работодателят на командирования национален експерт и командированият национален експерт полагат всички усилия, за да избегнат конфликт на интереси или поява на такъв конфликт във връзка със служебните задължения на националния експерт по време на командировката му. За тази цел отдел „Човешки ресурси“ уведомява своевременно командирования национален експерт и неговия работодател за предвидените служебни задължения и отправя искане към всеки от тях да потвърди в писмена форма, че според него не съществуват причини, поради които тези служебни задължения да не бъдат възложени на командирования национален експерт, по-специално като се има предвид неговият професионален опит.
   5.   Командированият национален експерт се приканва по-конкретно да обяви евентуални конфликти между обстоятелствата, свързани със семейството му (по-специално професионалната дейност на близки членове на семейството му или негови значими финансови интереси или значими финансови интереси на членове на семейството му), и предвидените за времетраенето на командировката му служебни задължения. Работодателят и командированият национален експерт поемат задължението да уведомят ресорния ръководител на командирования национален експерт и отдел „Човешки ресурси“ за всички промени на обстоятелствата в хода на командировката, които биха могли да доведат до подобен конфликт.
   6.   Когато ресорният ръководител на командирования национален експерт счете, че естеството на задачите, възложени на командирования национален експерт, изисква специални предпазни мерки за сигурност, преди да бъде командирован, националният експерт получава разрешение за работа с класифицирана информация.
   7.   В случай на неспазване на разпоредбите на параграфи 2, 4 и 5 ЕСВД може да прекрати командировката на националния експерт при условията на член 9, параграф 2, буква в).
   8.   Независимо от параграф 1 и параграф 2, първа алинея, изпълнителният директор (или длъжностно лице с равностойни функции) на службата, в която е командирован националният експерт, като действа под ръководството на върховния представител и по предложение на ресорния ръководител на командирования национален експерт, може да възложи на командирования национален експерт да изпълнява конкретни задачи или служебни задължения и да го натовари да проведе една или повече конкретни мисии или срещи, при условие че няма конфликт на интереси.
   Член 5
   Права и задължения
   1.   По време на периода на командироване:

               а)

               командированият национален експерт изпълнява служебните си задължения обективно и безпристрастно и действа единствено в интерес на ЕСВД;

               б)

               командированият национален експерт се въздържа от всякакви действия, и по-специално от всякакво публично изразяване на мнения, които биха могли да се отразят на заеманата от него длъжност в ЕСВД;

               в)

               всеки командирован национален експерт, от когото в изпълнение на служебните му задължения се изисква да даде решение за третирането или разрешаването на въпрос, по който той има личен интерес, който би могъл да накърни неговата независимост, информира за това ресорния си ръководител;

               г)

               командированият национален експерт не публикува, нито е причина за публикуването, сам или с други лица, на никакви текстове, отнасящи се до дейността на Европейския съюз, без да е получил разрешение от ресорния си ръководител. Такова разрешение се отказва единствено ако предвидената публикация води до накърняване на интересите на Европейския съюз;

               д)

               всички права във всяка дейност, извършвана от командирования национален експерт при изпълнение на служебните му задължения, са собственост на ЕСВД;

               е)

               командированият национален експерт пребивава на мястото на командироването или на не по-голямо разстояние от него, отколкото е съвместимо с доброто изпълнение на дейностите му;

               ж)

               командированият национален експерт подпомага и дава съвети на ръководителя, при когото е разпределен, и отговаря пред него за изпълнението на възложените му служебни задължения;

               з)

               при изпълнение на служебните си задължения командированият национален експерт не приема указания нито от работодателя си, нито от националното си правителство. Той не предприема дейности нито за работодателя си, нито за правителства, нито за каквото и да е друго лице, частно предприятие или публичен орган.

         2.   Преди и след периода на командироване националният експерт проявява най-висока степен на дискретност по отношение на всички факти и цялата информация, които са станали негово достояние при или във връзка с изпълнението на служебните му задължения. Той не разкрива под никаква форма пред неупълномощени лица документи или информация, които още не са публично оповестени по законен път, и не ги използва за собствена облага.
   3.   След периода на командироване националният експерт продължава да бъде обвързан със задължението да проявява лоялност и дискретност при изпълнение на новите служебни задължения, които му се възлагат, както и когато приема определени постове или привилегии.
   4.   Спрямо командирования национален експерт се прилагат правилата за сигурност, които са в сила в ЕСВД.
   5.   Неспазването на разпоредбите на параграфи 1, 2 и 4 по време на периода на командироване дава право на ЕСВД да прекрати командировката на националния експерт в съответствие с член 9, параграф 2, буква в).
   Член 6
   Ниво, професионален опит и езикови познания
   1.   За да отговаря на изискванията за командироване към ЕСВД, националният експерт трябва да има поне три години професионален опит на пълно работно време с административни, научни, технически, консултативни или надзорни функции, съответстващи на тези за категории AD или AST, така както са посочени в Правилника за длъжностните лица на Европейския съюз и Условията за работа на други служители на Съюза (3).
   2.   Командированият национален експерт трябва да има задълбочени познания по един от езиците на Съюза и задоволителни познания по втори език, за да изпълнява служебните си задължения.
   Член 7
   Процедури за подбор
   1.   Командированите национални експерти се подбират чрез открита и прозрачна процедура, чиито практически подробности се определят от отдел „Човешки ресурси“.
   При надлежно обосновани изключителни обстоятелства и в интерес на службата командированият национален експерт може да бъде подбран и без да се следва тази процедура. Искане за разрешение за такова изключение се отправя към главния оперативен служител.
   2.   Преди командироването ресорният ръководител трябва да се увери, че има заделени достатъчно бюджетни средства.
   3.   Заявленията се изпращат от съответното постоянно представителство до отдел „Човешки ресурси“.
   Член 8
   Временно прекъсване на командировката
   1.   Отдел „Човешки ресурси“ може да даде разрешение за прекъсване на командировката и да конкретизира условията за това. По време на тези временни прекъсвания:

               а)

               надбавките, предвидени в членове 16 и 17, не се изплащат;

               б)

               разходите, предвидени в членове 19 и 20, се възстановяват само ако временното прекъсване е по искане на ЕСВД.

         2.   Отдел „Човешки ресурси“ уведомява работодателя на командирования национален експерт.
   Член 9
   Прекратяване на командировката
   1.   При условията на параграф 2 командировката може да бъде прекратена по искане на ЕСВД (със съгласието на отдел „Човешки ресурси“ и на съответния изпълнителен директор или длъжностно лице с равностойни функции) или на работодателя на командирования национален експерт, при положение че бъде дадено предизвестие от три месеца. Тя може да бъде прекратена и по искане на командирования национален експерт, ако бъде дадено също такова предизвестие и със съгласието на отдел „Човешки ресурси“ и съответния изпълнителен директор или длъжностно лице с равностойни функции.
   2.   При определени извънредни обстоятелства командировката може да бъде прекратена без предизвестие:

               а)

               от работодателя на командирования национален експерт, ако това се налага от съществени интереси на работодателя;

               б)

               по споразумение между отдел „Човешки ресурси“ и съответния изпълнителен директор или длъжностно лице с равностойни функции и работодателя, въз основа на искане от командирования национален експерт до двете страни, ако това се налага от съществени лични или професионални интереси на командирования национален експерт; или

               в)

               от ЕСВД (по споразумение между отдел „Човешки ресурси“ и съответния изпълнителен директор или длъжностно лице с равностойни функции), в случай че командированият национален експерт не спазва задълженията си, определени от настоящите правила. Най-напред на командирования национален експерт се дава възможност да се защити.

         3.   В случай на прекратяване по параграф 2, буква в), отдел „Човешки ресурси“ уведомява незабавно работодателя.
   ГЛАВА II

      УСЛОВИЯ НА ТРУД

   Член 10
   Социална сигурност
   1.   Преди да започне да тече командировката, основният работодател на националния експерт удостоверява пред ЕСВД, че през целия период на командироване спрямо командирования национален експерт ще продължава да се прилага законодателството в областта на социалната сигурност, приложимо за публичната администрация или международната организация, която го е наела и която ще поеме отговорност за разходите, направени в чужбина. За тази цел работодателят на командирования национален експерт предоставя на отдел „Човешки ресурси“ удостоверението, посочено в член 11, параграф 1 от Регламент (ЕИO) № 574/72 на Съвета (4).
   2.   От началото на командировката си националният експерт е застрахован от ЕСВД срещу риск от злополука. В деня, в който командированият национален експерт се представи пред съответния отдел на ЕСВД, за да изпълни административните формалности, свързани с командироването му, отдел „Човешки ресурси“ му предоставя копие от условията за покриване на такова застрахователно събитие.
   3.   Когато — в рамките на мисия, в която участва командированият национален експерт съгласно условията на членове 4 и 21, или поради специфичните за мястото на командироване рискове — е необходима допълнителна или специфична застраховка, съответните разходи се поемат от ЕСВД.
   Член 11
   Работно време
   1.   Спрямо командирования национален експерт се прилагат действащите правила за работното време в ЕСВД. Тези правила могат да бъдат променени от главния оперативен служител, когато това се налага от нуждите на ЕСВД.
   2.   Командированият национален експерт работи на пълно работно време през целия период на командироване. Въз основа на надлежно обосновано искане от ресорния ръководител на командирования национален експерт и доколкото това е съвместимо с интересите на ЕСВД, отдел „Човешки ресурси“ може да разреши на командирования национален експерт да работи на непълно работно време, след съгласие от неговия работодател.
   3.   В случай че му бъде разрешено да работи на непълно работно време, командированият национален експерт работи най-малко през половината от обичайното работно време.
   4.   Надбавките за работа на смени или даване на дежурства, които са в сила в ЕСВД, могат да се изплащат и на командированите национални експерти.
   Член 12
   Отсъствие поради болест или злополука
   1.   В случай на отсъствие поради болест или злополука командированият национален експерт уведомява своевременно ресорния си ръководител, като съобщава текущия си адрес. Командированият национален експерт представя медицинско удостоверение, ако отсъства повече от три дена, и може да бъде подложен на медицински преглед, организиран от ЕСВД.
   2.   Когато отсъствията поради болест или злополука, които са не по-дълги от три дена, надвишат, за период от дванадесет месеца, общо дванадесет дена, от командирования национален експерт се иска да представя медицинско удостоверение за всяко по-нататъшно отсъствие по болест.
   3.   Когато отпускът по болест превиши три месеца или периода, през който командированият национален експерт е бил на работа — което от двете е по-дълго — надбавките, посочени в член 16, параграфи 1 и 2, автоматично се прекратяват. Тази разпоредба не се прилага в случай на болест, свързана с бременност. Отпускът по болест не може да продължи след края на командировката на заинтересованото лице.
   4.   Въпреки това, командирован национален експерт, пострадал при злополука, свързана с трудовата му дейност по време на командировката, продължава да получава в пълен размер надбавките, предвидени в член 16, параграфи 1 и 2 през целия период на нетрудоспособност до края на периода на командироване.
   Член 13
   Годишен отпуск, специален отпуск и официални празници
   1.   Командированият национален експерт има право на два и половина работни дни отпуск за пълен отработен месец (тридесет дена на календарна година).
   2.   Отпускът подлежи на предварително разрешение от ресорния ръководител на командирования национален експерт.
   3.   На командирования национален експерт се разрешава специален отпуск в следните случаи:
   —   сватба на командирования национален експерт— четири дена,
   —   смяна на местоживеенето на командирования национален експерт— два дена,
   —   пренасяне поради встъпване в длъжност— до два дена,
   —   сериозно заболяване на съпруг/а— до три дена,
   —   смърт на съпруг/а— четири дена,
   —   сериозно заболяване на близък роднина по възходяща линия— до два дена,
   —   смърт на близък роднина по възходяща линия— до два дена,
   —   сватба на дете— два дена,
   —   раждане на дете— десет дена, които се ползват през четиринайсетте седмици след раждането,
   —   смърт на съпругата по време на отпуска по майчинство— определен брой дни, отговарящи на оставащата част от отпуска по майчинство, който би бил приложим съгласно Правилника за длъжностните лица,
   —   сериозно заболяване на дете— до два дена,
   —   много сериозно заболяване на дете, удостоверено от лекар, или хоспитализация на 12-годишно или по-малко дете— до пет дена,
   —   смърт на дете— четири дена,
   —   осиновяване на дете— период от двадесет седмици (двадесет и четири седмици, ако детето е с увреждания), на същата основа като приложимата съгласно Правилника за длъжностните лица.
   На командирования национален експерт може да се отпусне допълнителен специален отпуск от два дена за период от дванадесет месеца при надлежно обосновано искане от негова страна.
   За целите на настоящата разпоредба неженен партньор на командирован национален експерт може да бъде третиран като съпруг/а на същата основа като приложимата съгласно Правилника за длъжностните лица.
   4.   Въз основа на надлежно мотивирано искане от работодателя на командирования национален експерт ЕСВД (отдел „Човешки ресурси“ и съответния изпълнителен директор или длъжностно лице с равностойни функции) може да предостави допълнителен специален отпуск до два дена за период от дванадесет месеца, като всеки случай се разглежда поотделно.
   5.   В случай на работа на непълно работно време продължителността на годишния отпуск се намалява пропорционално.
   6.   Дните от годишния отпуск, които не се използват до края на периода на командироване, се губят.
   Член 14
   Отпуск по майчинство
   1.   При бременност командированият национален експерт получава отпуск по майчинство от двадесет седмици, като през този период получава надбавките, предвидени в член 16. Отпускът започва най-рано шест седмици преди вероятната дата на раждане, посочена в медицинското удостоверение, и изтича най-рано четиринадесет седмици след датата на раждане. В случай на раждане на повече от едно дете, на преждевременно раждане или на раждане на дете с увреждане продължителността на отпуска е двадесет и четири седмици. За целите на настоящата разпоредба преждевременно раждане означава раждане, настъпило преди края на 34-ата седмица от бременността.
   2.   Когато в националното законодателство на работодателя на командирования национален експерт се предвижда по-дълъг отпуск по майчинство, командировката временно се прекъсва за периода, надвишаващ този на отпуска, предоставян от ЕСВД. В такъв случай в края на срока на командироване се добавя период, равен на периода на временното прекъсване, ако това е оправдано от интересите на ЕСВД.
   3.   Командированият национален експерт може, като алтернатива, да поиска временно прекъсване на командировката, което да обхваща целия период, предоставен за отпуск по майчинство. В такъв случай в края на срока на командироване се добавя период, равен на периода на временното прекъсване, ако това е оправдано от интересите на ЕСВД.
   Член 15
   Управление и контрол
   За управлението и контрола на отпуските отговарят ресорният ръководител на командирования национален експерт и отдел „Човешки ресурси“. За контрола на работното време и отсъствията отговаря ресорният ръководител на командирования национален експерт.
   ГЛАВА III

      НАДБАВКИ И РАЗХОДИ

   Член 16
   Надбавки
   1.   Командированият национален експерт има право да получава надбавки за дневни разходи за периода на командироване. Когато разстоянието между мястото на произход и мястото на командироване е равно на или по-малко от 150 km, надбавката за дневни разходи е в размер на 31,92 EUR. Надбавката за дневни разходи е в размер на 127,65 EUR, когато това разстояние е по-голямо от 150 km.
   2.   Ако на командирования национален експерт не са възстановени разходи за пренасяне нито от ЕСВД, нито от работодателя, на него му се изплаща допълнителна месечна надбавка съгласно посоченото в таблицата по-долу:

               Разстояние между мястото на произход и мястото на командироване (в километри)

               Сума в евро

               0—150

               0

               > 150

               82,05

               > 300

               145,86

               > 500

               237,05

               > 800

               382,92

               > 1 300

               601,73

               > 2 000

               720,27

         3.   Тези надбавки се изплащат за периода на мисията, годишния отпуск, отпуска по майчинство, специалния отпуск и празниците, определени от ЕСВД.
   4.   В началото на командировката си националният експерт получава авансово заплащане, равностойно на сумата от надбавките за дневни разходи за 75 дена, като правото на други такива надбавки се преустановява за съответния период. Ако командировката на националния експерт към ЕСВД бъде прекратена преди изтичане на периода, използван за изчисляване на авансовата сума, командированият национален експерт е длъжен да върне сумата, съответстваща на оставащата част от този период.
   5.   При размяната на писма, предвидена в член 1, параграф 6, работодателят на командирования национален експерт информира отдел „Човешки ресурси“ за всички плащания от рода на споменатите в параграфи 1 и 2 от настоящия член, получавани от командирования национален експерт. Техният размер се приспада от съответните надбавки, изплащани от ЕСВД.
   6.   Дневните и месечните надбавки се подлагат на ежегодна корекция без обратно действие, въз основа на корекциите на основните заплати на служителите на Съюза в Брюксел и Люксембург.
   Член 17
   Фиксирана допълнителна надбавка
   1.   С изключение на случаите, при които мястото на произход на командирования национален експерт се намира на разстояние, равно или по-малко от 150 km от мястото на командироване, той получава фиксирана допълнителна надбавка, чийто размер се равнява на разликата между брутната му годишна заплата, изплащана от работодателя (като се приспаднат семейните надбавки), плюс надбавките, изплащани от ЕСВД съгласно член 16, и основното трудово възнаграждение на длъжностно лице със степен AD 6 или AST 4, стъпка 1, в зависимост от функционалната група, към която е приравнен националният експерт.
   2.   Тази надбавка подлежи на корекция веднъж годишно, без обратно действие, на базата на корекциите на основните заплати на служителите на Съюза.
   Член 18
   Място на наемане, място на командироване, място на произход и място на завръщане
   1.   За целите на настоящите правила:

               —

               място на наемане е мястото, където командированият национален експерт изпълнява служебните си задължения към своя работодател непосредствено преди командироването,

               —

               място на командироване е Брюксел или мястото, където се намира делегацията на Съюза, към която е зачислен командированият национален експерт,

               —

               място на произход е мястото, където се намира седалището на работодателя на командирования национален експерт,

               —

               място на завръщане е мястото, където националният експерт ще упражнява основната си дейност след края на командировката.

         2.   В случай че мястото на наемане или мястото на завръщане се намира извън територията на Европейския съюз или в държава-членка, различна от тази, в която е седалището на работодателя на командирования национален експерт, или ако командированият национален експерт не упражнява професионална дейност след края на командировката, за място на произход се счита мястото на наемане или съответно мястото на завръщане.
   Мястото на наемане, мястото или местата на командироване и мястото на произход се определят при размяната на писма по член 1, параграф 6. Мястото на завръщане се определя въз основа на декларация от работодателя на командирования национален експерт.
   3.   За целите на прилагането на настоящия член не се вземат под внимание обстоятелства, свързани с работа, извършвана от командирования национален експерт за държава, различна от държавата на мястото на командировката, или за международна организация.
   Член 19
   Пътни разходи
   1.   Командирован национален експерт, чието място на наемане се намира на повече от 150 km от мястото на командироване, има право на възстановяване на пътни разходи:

               а)

               за него самия;

               б)

               за съпруг или съпруга и деца на издръжка, при условие че те живеят с командирования национален експерт и че разходите по пренасянето се възстановяват от ЕСВД.

         2.   Освен в случаите, когато пътуването е със самолет, възстановяването на пътните разходи се извършва на базата на фиксирана сума, ограничаваща се до цената на билет за влак втора класа, без добавки. Това се прилага и при пътуванията с лек автомобил. Ако пътуването с влак надвишава 500 km или ако обичайният маршрут включва пътуване по море, могат да бъдат възстановени разходи за пътуване със самолет в размер на действителната цена на билет с намаление (PEX или APEX), при представяне на билетите и бордовите карти.
   3.   Командированият национален експерт има право на възстановяване на собствените му пътни разходи и, ако е приложимо, на пътните разходи на лицата, посочени в параграф 1, буква б), до мястото на завръщане в края на командировката в рамките на гореспоменатите по-горе граници. Възстановяването не може да бъде в размер, надвишаващ сумата, на която командированият национален експерт би имал право, ако се завърне на мястото на наемане.
   4.   Ако командированият национален експерт се е преместил от мястото на наемане в мястото на командироване, той има право всяка година на фиксирана сума, равна на цената на билет за отиване и връщане между мястото на командироване и мястото на произход, за себе си, съпруг или съпруга си и деца на издръжка.
   5.   За целите на настоящата разпоредба неженен партньор на командирован национален експерт може да бъде третиран като съпруг/а на същата основа като приложимата съгласно Правилника за длъжностните лица.
   Член 20
   Разходи за пренасяне
   1.   Командированият национален експерт може да пренесе мебелите си и личните си вещи от мястото на наемане до мястото на командироване за сметка на ЕСВД след получаване на предварително разрешение от отдел „Човешки ресурси“, при положение че са изпълнени следните условия:

               а)

               първоначалният период на командироване трябва да бъде две години;

               б)

               мястото на наемане на командирования национален експерт трябва да се намира на разстояние, равно или надвишаващо 100 km от мястото на командироване;

               в)

               пренасянето трябва да се осъществи до шест месеца след началната дата на командировката;

               г)

               разрешението трябва да бъде поискано най-малко два месеца преди датата, на която е предвидено да се извърши пренасянето;

               д)

               разходите по пренасянето не се възстановяват от работодателя; както и

               е)

               командированият национален експерт трябва да изпрати на отдел „Човешки ресурси“ оригиналите на оценките на разходите, квитанциите и фактурите, както и удостоверение от работодателя си, в което се потвърждава, че последният не поема разходите по пренасянето.

         2.   При спазване на разпоредбите на параграф 3, ако разходите по пренасянето до мястото на командироване са възстановени от ЕСВД, командированият национален експерт има право, в края на командировката и с предварително разрешение, на възстановяване на разходите по пренасянето от мястото на командироване до мястото на завръщане, съгласно действащите в ЕСВД разпоредби за възстановяване на разходите за пренасяне, при положение че са изпълнени условията по параграф 1, букви г) и д) по-горе, както и следните допълнителни условия:

               а)

               пренасянето не може да се извърши по-рано от шест месеца преди края на командировката;

               б)

               пренасянето трябва да се осъществи в рамките на шест месеца след края на командировката;

               в)

               размерът на разходите за пренасяне, възстановени от ЕСВД за пренасяне в края на командировката, не може да надвишава размера на разходите за пренасяне, на които той би имал право, ако се завърне на мястото на наемане; както и

               г)

               командированият национален експерт е изпратил на ЕСВД оригиналите на получените оценки на разходите и фактурата за пренасянето, както и удостоверение от работодателя си, потвърждаващо, че работодателят не покрива изцяло или частично разходите по пренасянето.

         3.   Командирован национален експерт, чиято командировка се прекратява по негово искане или по искане на неговия работодател в рамките на две години след началото ѝ, няма право да му бъдат възстановени разходите по пренасянето в края на командировката.
   4.   Възстановяването на разходите по настоящия член се извършва съгласно съответните правила и условия, приложими в ЕСВД.
   Член 21
   Мисии и разходи за мисии
   1.   Командированият национален експерт може да бъде изпратен на мисия при условията на член 4.
   2.   Разходите за мисията се покриват съгласно разпоредбите в сила за ЕСВД.
   Член 22
   Обучение
   Командированият национален експерт има право да посещава обучения, организирани от ЕСВД, ако това е оправдано от гледна точка на интереса на ЕСВД. Когато взема решение да позволи на командирования национален експерт да посещава курсове, ресорният му ръководител отчита неговите резонни интереси, като взема предвид по-специално изпълнението на служебните му задължения.
   Член 23
   Административни разпоредби
   1.   Командированият национален експерт се представя пред отдел „Човешки ресурси“ в първия ден на командировката си, за да изпълни необходимите административни формалности. Той поема служебните си задължения на първо или на шестнадесето число от месеца.
   2.   Националният експерт, командирован в делегация на Съюза, се представя на ръководителя на делегацията на Съюза на мястото на командироването си.
   3.   Плащанията се извършват от ЕСВД в евро по банкова сметка, открита към банкова институция в Брюксел. За национален експерт, командирован на място, различно от Брюксел, плащанията могат да се извършват в евро по банкова сметка, открита към банкова институция или в Брюксел, или на мястото на произход на командирования национален експерт.
   ГЛАВА IV

      НАЦИОНАЛНИ ЕКСПЕРТИ, КОМАНДИРОВАНИ В ДЕЛЕГАЦИИ НА СЪЮЗА

   Член 24
   Правила, приложими за националните експерти, командировани в делегации на Съюза
   При спазване на правилата, изложени в настоящата глава, за национални експерти, командировани в делегации на Съюза, се прилагат и правилата, изложени в другите части на настоящото решение.
   Член 25
   Надбавки
   1.   В Белгия надбавките, посочени в член 16, се изплащат в евро. Те се претеглят спрямо корекционния коефициент, приложим за възнагражденията на длъжностните лица на работа в Белгия.
   2.   Като дерогация от параграф 1 отдел „Човешки ресурси“ може, по искане на командирования национален експерт, да разреши изплащането на надбавките за дневни разходи да става в паричната единица на мястото на командироване или, в надлежно обосновани изключителни случаи и за запазване на покупателната способност, в друга валута. Надбавките се претеглят след това спрямо корекционния коефициент, предвиден в член 10 от приложение Х към Правилника за длъжностните лица, и се конвертират по съответния обменен курс.
   3.   На национални експерти, командировани в делегации на ЕС в трети държави, се изплаща надбавка за условия на живот, определена по същите критерии като предвидените в член 10 от приложение Х към Правилника за длъжностните лица. Надбавката за дневни разходи, предвидена в член 16, параграф 1 от настоящите правила, представлява референтната сума, спомената в член 10 от приложение Х към Правилника за длъжностните лица.
   Член 26
   Възстановяване на разходите
   1.   Разходите, посочени в член 19, параграф 1, буква б) и член 19, параграф 4, не се възстановяват.
   2.   Разходите, посочени в член 20, не се възстановяват.
   Член 27
   Годишен отпуск
   Правилата относно годишния отпуск, приложими за служителите на ЕСВД в делегациите на Съюза, се прилагат и за националните експерти, командировани по линия на ЕСВД в делегациите на Съюза.
   ГЛАВА V

      НАЦИОНАЛНИ ЕКСПЕРТИ, КОМАНДИРОВАНИ БЕЗ ПРАВО НА РАЗХОДИ

   Член 28
   Национални експерти, командировани без право на разходи
   1.   За целите на настоящото решение „национален експерт, командирован без право на разходи“ означава командирован национален експерт, за когото ЕСВД не плаща никоя от надбавките, предвидени в глави III или IV, нито поема други разходи, предвидени в настоящото решение, освен разходите, свързани с изпълнението на служебните задължения на експерта по време на командировката му, без да се засяга друго евентуално споразумение между ЕСВД и администрацията, която командирова националния експерт без право на разходи.
   2.   По искане на съответния изпълнителен директор или длъжностно лице с равностойни функции отдел „Човешки ресурси“ може да разреши командироване на национален експерт без право на разходи, като разглежда всеки случай поотделно и като взема предвид мястото на произход на експерта, заинтересованата дирекция, географския баланс и работата, която трябва да се извърши.
   ГЛАВА VI

      ПРИЛАГАНЕ НА ПРАВИЛАТА КЪМ КОМАНДИРОВАНИЯ НАЦИОНАЛЕН ВОЕНЕН ЛИЧЕН СЪСТАВ

   Член 29
   Правила за командирования военен личен състав
   При спазване на правилата в настоящата глава, правилата, определени в другите глави на настоящото решение, се прилагат и за военния личен състав, командирован към ЕСВД с оглед сформиране на военен състав на Европейския съюз („военен състав на ЕС“) съгласно Решение 2001/80/ОВППС на Съвета от 22 януари 2001 г. за създаването на Военния състав на Европейския съюз (5), така както е изменено.
   Член 30
   Условия
   Командированият военен личен състав трябва да е на платена служба във въоръжените сили на държава-членка през цялото времетраене на командировката.
   Член 31
   Наемане на командирован военен личен състав
   Генералният директор на военния състав на ЕС определя реда за наемане на командирован военен личен състав (6).
   Член 32
   Размяна на писма
   Размяната на писма, предвидена в член 1, параграф 6, се осъществява между главния оперативен служител и постоянното представителство на заинтересованата държава-членка при назначаване на генералния директор на военния състав на ЕС, заместник-генералния директор на военния състав на ЕС и всички назначения на директори и началници на клонове, и между генералния директор на военния състав на ЕС и постоянното представителство на заинтересованата държава-членка за всички останали назначения. В тази размяна на писма трябва да се споменат и всички ограничения за участието на командирования национален експерт в мисии.
   Член 33
   Времетраене на командировката
   1.   Времетраенето на командировката не може да е по-кратко от шест месеца и да надвишава три години, и може да бъде удължавано последователно за срок, не по-дълъг от четири години.
   2.   Освен при изключителни случаи, между края на предходната командировка и всяка следваща командировка трябва да е изминал период от най-малко три години, ако това е оправдано от условията и има съгласие от страна на генералния директор на военния състав на ЕС.
   Член 34
   Задачи
   Независимо от член 4, командированият военен личен състав, като действа под ръководството на върховния представител, изпълнява мисията, осъществява задачите и упражнява функциите, които са му възложени съгласно приложението към Решение 2001/80/ОВППС, така както е изменено.
   Член 35
   Разрешение за работа с класифицирана информация
   Необходимото ниво на разрешението за работа с класифицирана информация за членовете на командирования военен личен състав се определя при размяната на писма по член 1, параграф 6 и не може да бъде по-ниско от SECRET.
   Член 36
   Професионален опит
   Независимо от член 6, параграф 1, към ЕСВД може да бъде командирован член на военния личен състав, изпълняващ административни или съветнически функции и притежаващ висока степен на компетентност по отношение на задачите, които трябва да се изпълняват.
   Член 37
   Временно прекъсване и прекратяване на командировката
   1.   Разрешение за прилагане на член 8, параграф 1 спрямо командирован член на военния личен състав се дава от генералния директор на военния състав на ЕС.
   2.   Независимо от член 9, параграф 2, командировката може да бъде прекратена без предизвестие, ако това се налага от интересите на ЕСВД или на националната администрация, в която е на служба командированият член на военния личен състав, или поради друга основателна причина.
   Член 38
   Сериозно неизпълнение на задълженията
   1.   Командировката може да бъде прекратена без предизвестие при сериозно — умишлено или по небрежност — неизпълнение на задълженията от страна на командирования член на военния личен състав. Независимо от член 9, параграф 2, буква в), решението за това се взема от генералния директор на военния състав на ЕС, като на заинтересованото лице най-напред се дава възможност да се защити. Преди да вземе решението си, генералният директор на военния състав на ЕС уведомява постоянния представител на държавата-членка, на която е гражданин командированият член на военния личен състав. След такова решение разноските по членове 19 и 20 престават да се възстановяват.
   Преди да бъде взето решението по първа алинея, командированият член на военния личен състав може да бъде временно отстранен от длъжност, в случай че по негов адрес бъдат отправени твърдения от генералния директор на военния състав на ЕС за сериозно неизпълнение на задълженията му, като на заинтересованото лице най-напред се дава възможност да се защити. Надбавките по членове 16 и 17 не се изплащат, докато трае временното отстраняване от длъжност, което не може да надвиши три месеца.
   2.   Генералният директор на военния състав на ЕС уведомява националните органи за всяко нарушение от страна на командирования член на военния личен състав на правилата, изложени или споменати в настоящото решение.
   3.   Командированият член на военния състав продължава да е подчинен на националните правила за дисциплина.
   Член 39
   Работно време
   Второто изречение от член 11, параграф 2 не се прилага спрямо командирования военен личен състав.
   Член 40
   Специален отпуск
   ЕСВД може да предостави допълнителен специален неплатен отпуск за обучение от работодателя въз основа на надлежно обосновано искане от последния.
   Член 41
   Надбавки
   При размяната на писма по член 1, параграф 5 може да се реши да не се изплащат надбавките, предвидени в членове 16 и 17.
   ГЛАВА VII

      ЗАКЛЮЧИТЕЛНИ РАЗПОРЕДБИ

   Член 42
   Жалби
   1.   Без да се засягат възможностите за завеждане на иск след встъпване в длъжност, съгласно условията и сроковете, предвидени в член 263 от Договора за функционирането на Европейския съюз, всеки командирован национален експерт може да подаде жалба до отдел „Човешки ресурси“ във връзка с акт, приет от ЕСВД съгласно настоящото решение, който го засяга неблагоприятно, с изключение на решения, които са пряко следствие от решения, взети от неговия работодател.
   2.   Жалбата трябва да бъде подадена в срок от два месеца. Срокът започва да тече на датата, на която заинтересованото лице е уведомено за решението, но в никакъв случай не по-късно от датата, на която то е получило това уведомление. Отдел „Човешки ресурси“ уведомява заинтересованото лице за мотивираното си решение в рамките на четири месеца от датата, на която е подадена жалбата. Ако в края на този период не се получи отговор на жалбата, се счита, че това представлява имплицитно решение за нейното отхвърляне.
   Член 43
   Отмени
   Решение 2007/829/ЕО на Съвета от 5 декември 2007 г. и Решението на Комисията от 12 ноември 2008 r. (C(2008) 6866) остават приложими за всички командировки, протичащи по време на влизането в сила на настоящото решение, без да се засяга член 44.
   Член 44
   Действие
   Настоящото решение поражда действие от деня на приемането му. С действие от този ден то се прилага към:

               а)

               всяка нова командировка към ЕСВД; както и към

               б)

               всяко подновяване на предишна командировка към Комисията или Съвета на длъжност, прехвърлена към ЕСВД. В такива случаи се счита, че периодът на командироване, предвиден в член 2, започва да тече от датата на прехвърляне към ЕСВД.

      Съставено в Брюксел на 23 март 2011 година.

            Върховен представител

         C. ASHTON

      (1)  ОВ L 201, 3.8.2010 г., стp. 30.

      (2)  ОВ L 327, 13.2.2007 г., стр. 10.

      (3)  ОВ L 56, 4.3.1968 г., стр. 1.

      (4)  ОВ L 74, 27.3.1972 г., стр. 1.

      (5)  ОВ L 27, 30.1.2001 г., стр. 7.

      (6)  Военен състав на ЕС — политика за попълване и мобилност на силите, док. 5402/2011.


title: Решение на Съвета от 18 юли 2011 година за назначаване на членове и заместник-членове в управителния съвет на Европейската агенция за безопасност и здраве при работа за Германия, Унгария и Португалия

text:
               23.7.2011

               BG

               Официален вестник на Европейския съюз

               C 217/27

         РЕШЕНИЕ НА СЪВЕТА
   от 18 юли 2011 година
   за назначаване на членове и заместник-членове в управителния съвет на Европейската агенция за безопасност и здраве при работа за Германия, Унгария и Португалия
   2011/C 217/07
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 2062/94 на Съвета от 18 юли 1994 г. за създаване на Европейска агенция за безопасност и здраве при работа (1), и по-специално член 8 от него,
   като взе предвид списъка с предложените кандидати за назначаване, представен на Съвета от правителството на Унгария и от организациите на работниците и служителите,
   като взе предвид списъците на членовете и заместник-членовете в Консултативния комитет за безопасност и здраве на работното място,
   като има предвид, че:

               (1)

               С решения от 22 ноември 2010 г. (2), 7 март 2011 г. (3) и 21 март 2011 г. (4) Съветът назначи някои членове и заместник-членове в управителния съвет на Европейската агенция за безопасност и здраве при работа за периода от 8 ноември 2010 г. до 7 ноември 2013 г.

               (2)

               Правителството на Унгария представи кандидатури за два от постовете, които следва да се попълнят за Унгария, а организациите на работниците и служителите представиха кандидатури за определен брой постове, които следва да се попълнят за Германия и Португалия,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове в управителния съвет на Европейската агенция за безопасност и здраве при работа за периода до 7 ноември 2013 г. следните лица:
   I.   ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Унгария

               Г-н János GÁDOR

               Г-жа Éva GRÓNAI

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ И СЛУЖИТЕЛИТЕ

               Държава

               Членове

               Заместник-членове

               Германия

               Г-жа Marina SCHRÖDER

               Г-н Thomas VEIT

               Португалия

               Г-н Fernando José GOMES

         Член 2
   Членовете и заместник-членовете, чиито кандидатури все още не са представени, ще бъдат назначени от Съвета на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 18 юли 2011 година.

            За Съвета

            Председател

         M. DOWGIELEWICZ

      (1)  ОВ L 216, 20.8.1994 г., стр. 1.

      (2)  ОВ C 322, 27.11.2010 г., стр. 3.

      (3)  ОВ C 83, 17.3.2011 г., стр. 2.

      (4)  ОВ C 92, 24.3.2011 г., стр. 8.


title: Решение (ЕС) 2015/2036 на Съвета от 26 октомври 2015 година за назначаване на четирима заместник-членове от Италия в Комитета на регионите

text:
               14.11.2015

               BG

               Официален вестник на Европейския съюз

               L 298/22

         РЕШЕНИЕ (ЕС) 2015/2036 НА СЪВЕТА
   от 26 октомври 2015 година
   за назначаване на четирима заместник-членове от Италия в Комитета на регионите
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 305 от него,
   като взе предвид предложението на правителството на Италия,
   като има предвид, че:

               (1)

               На 26 януари, 5 февруари и 23 юни 2015 г. Съветът прие решения (ЕС) 2015/116 (1), (ЕС) 2015/190 (2) и (ЕС) 2015/994 (3) за назначаване на членовете и заместник-членовете на Комитета на регионите за периода от 26 януари 2015 г. до 25 януари 2020 г.

               (2)

               След изтичане на мандата на г-жа Bianca Maria D'ANGELO, г-жа Paola GIORGI, г-жа Carmen MURATORE и г-н Nicola VENDOLA се освободиха четири места за заместник-членове на Комитета на регионите,

         ПРИЕ НАСТОЯЩОТО РЕШЕНИЕ:
   Член 1
   Назначават се за заместник-членове на Комитета на регионите за остатъка от мандата, а именно до 25 януари 2020 г.:

               —

               Sig.ra Manuela BORA, Consigliere regionale e Assessore della Regione Marche,

               —

               Sig.ra Ilaria CAVO, Consigliere regionale e Assessore della Regione Liguria,

               —

               Sig. Vincenzo DE LUCA, Presidente della Regione Campania,

               —

               Sig. Michele EMILIANO, Presidente della Regione Puglia.

         Член 2
   Настоящото решение влиза в сила в деня на приемането му.

      Съставено в Люксембург на 26 октомври 2015 година.

            За Съвета

            Председател

         C. DIESCHBOURG

      (1)  ОВ L 20, 27.1.2015 г., стр. 42.

      (2)  ОВ L 31, 7.2.2015 г., стр. 25.

      (3)  ОВ L 159, 25.6.2015 г., стр. 70.


title: Решение на Съвета от 18 ноември 2014 година за назначаване на заместник-член от Малта в управителния съвет на Европейската фондация за подобряване на условията на живот и труд

text:
               22.11.2014

               BG

               Официален вестник на Европейския съюз

               C 420/4

         РЕШЕНИЕ НА СЪВЕТА
   от 18 ноември 2014 година
   за назначаване на заместник-член от Малта в управителния съвет на Европейската фондация за подобряване на условията на живот и труд
   2014/C 420/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (1), и по-специално член 6 от него,
   като взе предвид списъците с кандидати, представени от правителствата на държавите-членки и от организациите на работодателите и организациите на работниците,
   като има предвид, че:

               (1)

               С решенията си от 2 декември 2013 г. (2) и 8 юли 2014 г. (3) Съветът назначи членовете и заместник-членовете на управителния съвет на Европейската фондация за подобряване на условията на живот и труд за периода до 30 ноември 2016 г., с изключение на някои членове.

               (2)

               Организацията на работодателите BUSINESSEUROPE представи кандидатура за освободеното място,

         ПРИЕ НАСТОЯЩОТО РЕШЕНИЕ:
   Член 1
   За заместник-член на управителния съвет на Европейската фондация за подобряване на условията на живот и труд за периода до 30 ноември 2016 г. се назначава:
   I.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Малта

               г-н Joe FARRUGIA

         Член 2
   Съветът назначава членовете и заместник-членовете, чиито кандидатури все още не са представени, на по-късна дата.
   Член 3
   Настоящото решение влиза в сила от датата на приемането му.

      Съставено в Брюксел на 18 ноември 2014 година.

            За Съвета

            Председател

         S. GOZI

      (1)  ОВ L 139, 30.5.1975 г., стр. 1.

      (2)  ОВ C 358, 7.12.2013 г., стр. 5.

      (3)  ОВ L 209, 16.7.2014 г., стр. 54.


title: 2011/359/ОВППС: Решение на Комитета по политика и сигурност EUJUST LEX–IRAQ/1/2011 от 21 юни 2011 година за назначаване на ръководител на мисията на интегрираната мисия на Европейския съюз за спазване на правовия ред в Ирак EUJUST LEX–IRAQ

text:
               22.6.2011

               BG

               Официален вестник на Европейския съюз

               L 162/14

         РЕШЕНИЕ НА КОМИТЕТА ПО ПОЛИТИКА И СИГУРНОСТ EUJUST LEX–IRAQ/1/2011
   от 21 юни 2011 година
   за назначаване на ръководител на мисията на интегрираната мисия на Европейския съюз за спазване на правовия ред в Ирак EUJUST LEX–IRAQ
   (2011/359/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2010/330/ОВППС на Съвета от 14 юни 2010 г. относно интегрираната мисия на Европейския съюз за спазване на правовия ред в Ирак EUJUST LEX–IRAQ (1), и по-специално член 9 от него,
   като има предвид, че:

               (1)

               Съгласно Решение 2010/330/ОВППС Комитетът по политика и сигурност е оправомощен, в съответствие с член 38 от Договора, да взема необходимите решения с цел упражняване на политически контрол и стратегическо ръководство на интегрираната мисия на Европейския съюз за спазване на правовия ред в Ирак EUJUST LEX–IRAQ (наричана по-нататък „EUJUST LEX–IRAQ“), включително решението за назначаване на ръководител на мисията.

               (2)

               Върховният представител на Съюза по въпросите на външните работи и политиката на сигурност предложи настоящият заместник-ръководител на мисията на EUJUST LEX–IRAQ Carl TORNELL да бъде назначен за ръководител на мисията, считано от 1 юли 2011 г. до последващото назначаване на нов ръководител на мисията,

         ПРИЕ НАСТОЯЩОТО РЕШЕНИЕ:
   Член 1
   Г-н Carl TORNELL се назначава за ръководител на мисията на EUJUST LEX–IRAQ, считано от 1 юли 2011 г. до последващото назначаване на нов ръководител на мисията.
   Член 2
   Настоящото решение влиза в сила в деня на приемането му.

      Съставено в Брюксел на 21 юни 2011 година.

            За Комитета по политика и сигурност

            Председател

         O. SKOOG

      (1)  ОВ L 149, 15.6.2010 г., стр. 12.


title: Решение на Комисията от 23 декември 2005 година за продължаването през 2006 година на сравнителни изпитвания и анализи на Общността на семена и размножителен материал от видовете Agrostis spp. (полевица), D. glomerata L. (ежова главица), Festuca spp. (власатка), Lolium spp. (многолистен райграс), Phleum spp. (ливадна тимотейка), Poa spp. (метлица), включително на смески, както и Asparagus officinalis (аспержи) съгласно Директиви 66/401/ЕИО и 2002/55/ЕО на Съвета, които са започнали през 2005 годинаТекст от значение за ЕИП.

text:
Важна правна забележка

|

32005D0947

Официален вестник n° L 342 , 24/12/2005 стр. 0103 - 0103 Официален вестник n° L 349 , 12/12/2006 стр. 0729 - 0729

		20051223Решение на Комисиятаот 23 декември 2005 годиназа продължаването през 2006 година на сравнителни изпитвания и анализи на Общността на семена и размножителен материал от видовете Agrostis spp. (полевица), D. glomerata L. (ежова главица), Festuca spp. (власатка), Lolium spp. (многолистен райграс), Phleum spp. (ливадна тимотейка), Poa spp. (метлица), включително на смески, както и Asparagus officinalis (аспержи) съгласно Директиви 66/401/ЕИО и 2002/55/ЕО на Съвета, които са започнали през 2005 година(текст от значение за ЕИП)(2005/947/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 66/401/ЕИО на Съвета от 14 юни 1966 г. относно търговията със семена от фуражни култури [1],като взе предвид Директива 2002/55/ЕО на Съвета от 13 юни 2002 г. относно търговията със семена от зеленчукови култури [2],като взе предвид Решение 2005/5/ЕО на Комисията от 27 декември 2004 г. относно определяне на условията за сравнителните опити и анализи в Общността върху семена и разсади от някои земеделски растения, зеленчуци и лози, съгласно Директиви 66/401/ЕИО, 66/402/ЕИО, 68/193/ЕИО, 92/33/ЕИО, 2002/54/ЕО, 2002/55/ЕО, 2002/56/ЕО и 2002/57/ЕО на Съвета за годините 2005—2009 [3], и по-специално член 3 от него,като има предвид, че:(1) Решение 2005/5/ЕО установява разпоредбите за сравнителните опити и анализи, които трябва да се извършат съгласно Директиви 66/401/ЕИО и 2002/55/ЕО на Съвета на видовете Agrostis spp., D. glomerata L., Festuca spp., Lolium spp., Phleum spp., Poa spp., включително смески, и Asparagus officinalis, в периода 2005—2009 г.(2) Опитите и анализите, проведени през 2005 г., следва да бъдат продължени през 2006 г.,РЕШИ:Член единственОбщностните сравнителни изпитвания и анализи на семена и размножителен материал от Agrostis spp., D. glomerata L., Festuca spp., Lolium spp., Phleum spp., Poa spp., включително смески, и Asparagus officinalis, които са започнали през 2005 г., да бъдат продължени през 2006 г. в съответствие с Решение 2005/5/ЕО.Съставено в Брюксел на 23 декември 2005 година.За КомисиятаMarkos KyprianouЧлен на Комисията[1] ОВ 125, 11.7.1966 г., стр. 2298/66. Директива, последно изменена с Директива 2004/117/ЕО (ОВ L 14, 18.1.2005 г., стр. 18).[2] ОВ L 193, 20.7.2002 г., стр. 33. Директива, последно изменена с Директива 2004/117/ЕО.[3] ОВ L 2, 5.1.2005 г., стр. 12.--------------------------------------------------


title: Решение (ЕС) 2015/1630 на Европейския парламент от 29 април 2015 година относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел IХ — Европейски надзорен орган по защита на данните

text:
               30.9.2015

               BG

               Официален вестник на Европейския съюз

               L 255/138

      РЕШЕНИЕ (ЕС) 2015/1630 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на общия бюджет на Европейския съюз за финансовата 2013 година, раздел IХ — Европейски надзорен орган по защита на данните
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2013 година (1),

                  —

                  като взе предвид консолидираните годишни отчети на Европейския съюз за финансовата 2013 година (COM(2014) 510 — C8-0154/2014) (2),

                  —

                  като взе предвид годишния доклад на Сметната палата относно изпълнението на бюджета за финансовата 2013 година, придружен от отговорите на институциите (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид член 314, параграф 10 и членове 317, 318 и 319 от Договора за функционирането на ЕС,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (6) на Съвета, и по-специално членове 55, 99, 164, 165 и 166 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0118/2015),

         1.

            Освобождава от отговорност Европейския надзорен орган по защита на данните във връзка с изпълнението на бюджета на Европейския надзорен орган по защита на данните за финансовата 2013 година.

         2.

            Представя своите забележки в резолюцията по-долу.

         3.

            Възлага на своя председател да предаде настоящото решение, както и резолюцията, която е неразделна част от него, на Европейския съвет, Съвета, Комисията, Съда на Европейския съюз, Сметната палата, Европейския омбудсман, Европейския надзорен орган по защита на данните и Европейската служба за външна дейност и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ L 66, 8.3.2013 г.

         (2)  ОВ C 403, 13.11.2014 г., стр. 1.

         (3)  ОВ C 398, 12.11.2014 г., стр. 1.

         (4)  ОВ C 403, 13.11.2014 г., стр. 128.

         (5)  ОВ L 248, 16.9.2002 г., стр. 1.

         (6)  ОВ L 298, 26.10.2012 г., стр. 1.


title: 2012/227/ЕС: Решение на Съвета от 24 април 2012 година относно позицията, която да бъде взета от Европейския съюз в рамките на Съвместния комитет на ЕИП във връзка с изменение на приложение II (Технически регламенти, стандарти, изпитвания и сертифициране) към Споразумението за ЕИП

text:
               28.4.2012

               BG

               Официален вестник на Европейския съюз

               L 116/2

         РЕШЕНИЕ НА СЪВЕТА
   от 24 април 2012 година
   относно позицията, която да бъде взета от Европейския съюз в рамките на Съвместния комитет на ЕИП във връзка с изменение на приложение II (Технически регламенти, стандарти, изпитвания и сертифициране) към Споразумението за ЕИП
   (2012/227/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Приложение II към Споразумението за Европейското икономическо пространство (2) ( „Споразумението за ЕИП“) съдържа специални разпоредби и условия относно техническите регламенти, стандартите, изпитванията и сертифицирането.

               (2)

               Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки (3) следва да бъде включен в Споразумението за ЕИП.

               (3)

               Препоръка 2010/133/ЕС на Комисията от 2 март 2010 г. за предотвратяване и намаляване на наличието на етилкарбамат в спиртни напитки от костилкови плодове и в спиртни напитки от джибри от костилкови плодове и за следене на съдържанието на етилкарбамат в тези напитки (4) следва да бъде включена в Споразумението за ЕИП.

               (4)

               Регламент (ЕО) № 110/2008 отмени Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (5), който е включен в Споразумението за ЕИП и който следва съответно да бъде отменен и по Споразумението за ЕИП.

               (5)

               Регламент (ЕИО) № 1014/90 на Комисията от 24 април 1990 г. за определяне на подробни правила за прилагане относно определянето, описването и представянето на спиртните напитки (6), който е включен в Споразумението за ЕИП, вече не е актуален (7) и следва съответно да бъде заличен от Споразумението за ЕИП.

               (6)

               С цел да се ограничат проблемите, до които може да доведе консумацията на алкохол, държавите от ЕАСТ могат да забранят по недискриминационен начин пускането на националните им пазари на спиртни напитки за пряка консумация от човека, които имат алкохолно съдържание над 60 %.

               (7)

               Поради особеностите на системата за регистрация на географските указания на спиртни напитки и с оглед на факта, че от държавите от ЕАСТ се очаква много малък брой регистрации, точка 4, буква г) от Протокол 1 към Споразумението за ЕИП следва да не се прилага по отношение на тези въпроси. Поради това процедурите за подаване на заявления и за регистрация на географските указания ще се извършват от Комисията и по отношение на заявленията от държавите от ЕАСТ, които са страни по Споразумението за ЕИП.

               (8)

               Поради това позицията на Съюза в рамките на Съвместния комитет на ЕИП следва да бъде основана на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде взета от Европейския съюз в рамките на Съвместния комитет на ЕИП във връзка с предложените изменения на приложение II (Технически регламенти, стандарти, изпитвания и сертифициране) към Споразумението за ЕИП, се основава на проекта на решение на Съвместния комитет на ЕИП, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 24 април 2012 година.

            За Съвета

            Председател

         N. WAMMEN

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      (3)  ОВ L 39, 13.2.2008 г., стр. 16.

      (4)  ОВ L 52, 3.3.2010 г., стр. 53.

      (5)  ОВ L 160, 12.6.1989 г., стр. 1.

      (6)  ОВ L 105, 25.4.1990 г., стр. 9.

      (7)  ОВ С 30, 6.2.2009 г., стр. 18.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2012
      от
      за изменение на приложение II (Технически регламенти, стандарти, изпитвания и сертифициране) към Споразумението за ЕИП
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство (1), изменено с Протокола за адаптиране на Споразумението за Европейското икономическо пространство, наричано по-нататък „Споразумението за ЕИП“, и по-специално член 98 от него,
      като има предвид, че:

                  (1)

                  Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки (2) следва да бъде включен в Споразумението за ЕИП.

                  (2)

                  Препоръка 2010/133/ЕС на Комисията от 2 март 2010 г. за предотвратяване и намаляване на наличието на етилкарбамат в спиртни напитки от костилкови плодове и в спиртни напитки от джибри от костилкови плодове и за следене на съдържанието на етилкарбамат в тези напитки (3) следва да бъде включена в Споразумението за ЕИП.

                  (3)

                  Регламент (ЕО) № 110/2008 отмени Регламент (ЕИО) № 1576/89 на Съвета от 29 май 1989 г. относно установяване на общи правила за определянето, описанието и представянето на спиртните напитки (4), който е включен в Споразумението за ЕИП и който следва съответно да бъде отменен и по Споразумението за ЕИП.

                  (4)

                  Регламент (ЕИО) № 1014/90 на Комисията (5), който е включен в Споразумението за ЕИП, вече не е актуален (6) и следва съответно да бъде заличен от Споразумението за ЕИП.

                  5)

                  Поради особеностите на системата за регистрация на географските указания на спиртни напитки и с оглед на факта, че от държавите от ЕАСТ се очаква много малък брой регистрации, изглежда удачно да не се прилага точка 4, буква г) от Протокол 1 към Споразумението за ЕИП по отношение на тези въпроси. Това не засяга други решения на Съвместния комитет.

                  (6)

                  Настоящото решение се отнася до законодателството относно спиртните напитки. Законодателството относно спиртните напитки не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти (7) включва Лихтенщайн, както е посочено в уводната част към глава XXVII от приложение II към Споразумението за ЕИП. Следователно настоящото решение не се прилага по отношение на Лихтенщайн.

                  (7)

                  Приложение II към Споразумението за ЕИП следва да бъде съответно изменено,

            ПРИЕ НАСТОЯЩОТО РЕШЕНИЕ:
      Член 1
      Глава XXVII от приложение II (Технически регламенти, стандарти, изпитвания и сертифициране) към Споразумението за ЕИП се изменя, както следва:

                  1.

                  Текстът на точка 1 (Регламент (ЕИО) № 1576/89 на Съвета) и на точка 2 (Регламент (ЕИО) № 1014/90 на Комисията) се заличава.

                  2.

                  Вмъква се следната точка:

                              „9.

                                 32008 R 0110: Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки (ОВ L 39, 13.2.2008 г., стр. 16), изменен с:

                                          —

                                             32008 R 1334: Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни (ОВ L 354, 31.12.2008 г., стр. 34).

                                    За целите на настоящото споразумение разпоредбите на Регламент (ЕО) № 110/2008 се четат със следните адаптации:

                                          а)

                                          Разпоредбите на Регламент (ЕО) № 110/2008 не засягат правото на държавите от ЕАСТ да забранят по недискриминационен начин пускането на националните им пазари на спиртни напитки за пряка консумация от човека, които имат алкохолно съдържание над 60 %.

                                          б)

                                          Държавите от ЕАСТ се приканват да изпратят наблюдатели на заседанията на Комитета по спиртни напитки, посочен в член 25, който се занимава с въпросите, попадащи в приложното поле на актовете, посочени в Споразумението за ЕИП. Представителите на държавите от ЕАСТ участват пълноценно в работата на този комитет, но нямат право да участват в гласуване.

                                          в)

                                          Точка 4, буква г) от Протокол 1 към Споразумението за ЕИП не се прилага по отношение на глава III от Регламент (ЕО) № 110/2008.

                                          г)

                                          В приложение III към Регламент (ЕО) № 110/2008 се добавя следното:

                                                      Категория

                                                      Географско указание

                                                      Страна на произход (точният географски произход е описан в техническото досие)

                                                                  15.

                                                                  Водка

                                                         Íslenskt Vodka/Icelandic Vodka

                                                      Исландия

                                                         Norsk Vodka/Norwegian Vodka

                                                      Норвегия

                                                                  24.

                                                                  Akvavit/aquavit

                                                         ÍslensktBrennivín/Icelandic Aquavit

                                                      Исландия

                                                         Norsk akevitt/Norsk Aquavit/Norsk Akvavit/Norwegian Aquavit

                                                      Норвегия

                                                      Други спиртни напитки

                                                      Посочените в тази точка географски указания се отнасят за продукти, за които няма определение в Регламент (ЕО) № 110/2008. Поради това те трябва да бъдат допълнени с търговското описание „спиртна напитка“.
                                                      Държавите от ЕАСТ, които произвеждат тези спиртни напитки, уведомяват останалите договарящи се страни за възприетите на национално равнище определения на тези продукти.

                              10.

                                 32010 H 0133: Препоръка 2010/133/ЕС на Комисията от 2 март 2010 г. за предотвратяване и намаляване на наличието на етилкарбамат в спиртни напитки от костилкови плодове и в спиртни напитки от джибри от костилкови плодове и за следене на съдържанието на етилкарбамат в тези напитки (ОВ L 52, 3.3.2010 г., стр. 53).“

            Член 2
      Текстовете на Регламент (ЕО) № 110/2008 и Препоръка 2010/133/ЕС на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на […] г., при условие че всички нотификации, предвидени в член 103, параграф 1 от Споразумението за ЕИП, са внесени в Съвместния комитет на ЕИП (8).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в

               За Съвместния комитет на ЕИП

               Председател

               Секретари на Съвместния комитет на ЕИП

         (1)  ОВ L 1, 3.1.1994 г., стр. 3.

         (2)  ОВ L 39, 13.2.2008 г., стр. 16.

         (3)  ОВ L 52, 3.3.2010 г., стр. 53.

         (4)  ОВ L 160, 12.6.1989 г., стр. 1.

         (5)  ОВ L 105, 25.4.1990 г., стр. 9.

         (6)  ОВ C 30, 6.2.2009 г., стр. 18.

         (7)  ОВ L 114, 30.4.2002 г., стр. 132.

         (8)  [Без отбелязани конституционни изисквания.] [С отбелязани конституционни изисквания.]


title: 2013/257/ЕС: Решение на Съвета от 27 май 2013 година относно позицията, която да бъде приета от името на Европейския съюз в рамките на Съвета на министрите АКТБ—ЕС, по отношение на многогодишната финансова рамка за периода 2014—2020 г. към Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга страна

text:
               4.6.2013

               BG

               Официален вестник на Европейския съюз

               L 150/23

         РЕШЕНИЕ НА СЪВЕТА
   от 27 май 2013 година
   относно позицията, която да бъде приета от името на Европейския съюз в рамките на Съвета на министрите АКТБ—ЕС, по отношение на многогодишната финансова рамка за периода 2014—2020 г. към Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга страна
   (2013/257/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 209, параграф 2 във връзка с член 218, параграф 9 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват, за прилагане на Споразумението за партньорство АКТБ — ЕО (1), и по-специално член 1 от него,
   като взе предвид предложението на Европейската комисия,
   като има предвид, че:

               (1)

               Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга страна, подписано в Котону на 23 юни 2000 г. (2) и изменено в Люксембург на 25 юни 2005 г. (3) и в Уагадугу на 22 юни 2010 г. (4) (наричано по-нататък „Споразумението АКТБ—ЕС“) предвижда приемането на финансови протоколи на всеки пет години.

               (2)

               В съответствие с член 7 от приложение Iб към Споразумението за партньорство АКТБ—ЕС Европейският съюз и неговите държави-членки съвместно с държавите от АКТБ направиха преглед на постиженията, като наред с другото беше направена оценка на степента на изпълнение на поетите задължения и на плащанията.

               (3)

               На 8 февруари 2013 г. Съюзът и неговите държави-членки постигнаха съгласие относно уреждането на финансовия механизъм, а именно 11-ия европейски фонд за развитие (ЕФР), конкретния обхванат период (2014—2020 г.) и размера на средствата, които да бъдат отпуснати на този механизъм.

               (4)

               Уместно е да се определи позицията, която ще бъде приета от името на Съюза в рамките на Съвета на министрите АКТБ—ЕС относно многогодишната финансова рамка за периода 2014—2020 г. на Споразумението за партньорство АКТБ—ЕС,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде приета от името на Европейският съюз в рамките на Съвета на министрите АКТБ—ЕС по отношение на протокола за многогодишната финансова рамка за периода 2014—2020 г. се основава на проекта на решение на Съвета на министрите АКТБ—ЕС, приложен към настоящото решение.
   Член 2
   След приемането му решението на Съвета на министрите АКТБ—ЕС се публикува в Официален вестник на Европейския съюз.

      Съставено в Брюксел на 27 май 2013 година.

            За Съвета

            Председател

         C. ASHTON

      (1)  ОВ L 317, 15.12.2000 г., стр. 376.

      (2)  ОВ L 317, 15.12.2000 г., стр. 3. Споразумение, поправено в ОВ L 385, 29.12.2004 г., стр. 88.

      (3)  ОВ L 209, 11.8.2005 г., стр. 27.

      (4)  ОВ L 287, 4.11.2010 г., стр. 3.

      ПРОЕКТ НА
      РЕШЕНИЕ НА СЪВЕТА НА МИНИСТРИТЕ АКТБ—ЕС
      от
      за приемането на протокол за многогодишната финансова рамка за периода 2014—2020 г. в рамките на Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга страна
      СЪВЕТЪТ НА МИНИСТРИТЕ АКТБ—ЕС,
      като взе предвид Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 г. (1) и изменено в Люксембург на 25 юни 2005 г. (2) и в Уагадугу на 22 юни 2010 г. (3) (наричано по-нататък „Споразумение за партньорство АКТБ—ЕС“), и по-специално член 95, параграф 2 и член 100 от него,
      като има предвид, че:

                  (1)

                  В съответствие с член 7 от приложение Iб от Споразумението за партньорство АКТБ—ЕС Европейският съюз и неговите държави-членки съвместно с държавите от АКТБ направиха преглед на постиженията, като наред с другото беше направена оценка на степента на изпълнение на поетите задължения и на плащанията.

                  (2)

                  Европейският съюз и неговите държави-членки постигнаха съгласие относно уреждането на финансовия механизъм, а именно 11-ия ЕФР, конкретния обхванат период (2014—2020 г.) и размера на средствата, които да бъдат отпуснати на този механизъм за изпълнението.

                  (3)

                  Протоколът за установяването на многогодишната финансова рамка за периода 2014—2020 г. следва да бъде вмъкнат в споразумението като приложение Iв.

            ПРИЕ НАСТОЯЩОТО РЕШЕНИЕ:
      Член 1
      Приложението към настоящото решение се приема като ново приложение Iв към Споразумението за партньорство между членовете на групата държави от Африка, Карибския и Тихоокеанския басейн (АКТБ), от една страна, и Европейската общност и нейните държави-членки, от друга, подписано в Котону на 23 юни 2000 г. и преразгледано в Люксембург на 25 юни 2005 г. и в Уагадугу на 22 юни 2010 г.
      Член 2
      Настоящото решение влиза в сила в деня на приемането му.

         Съставено в … на

               За Съвета на министрите АКТБ—ЕС

               Председател

         (1)  ОВ L 317, 15.12.2000 г., стр. 3. Споразумение, коригирано с ОВ L 385, 29.12.2004 г., стр. 88.

         (2)  ОВ L 209, 11.8.2005 г., стр. 27.

         (3)  ОВ L 287, 4.11.2010 г., стр. 3.

      ПРИЛОЖЕНИЕ
      В Споразумението за партньорство АКТБ—ЕС се вмъква следното приложение:

            „ПРИЛОЖЕНИЕ Iв
            Многогодишна финансова рамка за периода 2014—2020 г.

                        1.

                        За целите, посочени в настоящото споразумение, и за периода с начало 1 януари 2014 г. цялостният размер на финансовата помощ, предоставена на държавите от АКТБ в рамките на настоящата многогодишна финансова рамка, възлиза на 31 589 милиона евро, както е посочено в точки 2 и 3.

                        2.

                        Сумата от 29 089 милиона евро в рамките на 11-ия Европейски фонд за развитие (ЕФР) се предоставя от датата на влизане в сила на многогодишната финансова рамка. Тя се разпределя между инструментите за сътрудничество, както следва:

                                    а)

                                    24 365 милиона евро за финансиране на национални и регионални индикативни програми. Тази сума ще се използва за финансирането на:

                                                i)

                                                националните индикативни програми на отделните държави от АКТБ;

                                                ii)

                                                регионалните индикативни програми за подкрепа на регионалното и междурегионалното сътрудничество и интеграция на групи от държави от АКТБ;

                                    б)

                                    3 590 милиона евро за финансиране на сътрудничество в АКТБ и междурегионално сътрудничество с повечето или всички държави от АКТБ. Този транш може да включва структурна подкрепа за институции и органи, създадени съгласно настоящото споразумение. Той обхваща също и помощ за оперативните разходи на секретариата на АКТБ, посочени в точки 1 и 2 от протокол № 1 „за оперативните разходи на съвместните институции“;

                                    в)

                                    1 134 милиона евро за финансиране на Инвестиционния инструмент съгласно условията, предвидени в приложение II „Срокове и условия за финансиране“ към настоящото споразумение, включващи допълнителна вноска от 500 милиона евро към ресурсите на Инвестиционния инструмент, управляван като възобновяем фонд и 634 милиона евро под формата на безвъзмездни средства за финансиране на субсидиите на лихвените равнища и свързана с проекти техническа помощ, предвидена в членове 1, 2 и 4 от посоченото приложение за периода на действие на 11-ия ЕФР.

                        3.

                        Операциите, финансирани чрез Инвестиционния инструмент, включително съответните субсидии на лихвените равнища, се управляват от Европейската инвестиционна банка (ЕИБ). Сума в размер до 2 500 милиона евро в допълнение към наличните фондове от 11-ия ЕФР се предоставя от ЕИБ под формата на заеми, отпуснати от нейните собствени ресурси. Тези ресурси се предоставят за целите, предвидени в приложение II към настоящото споразумение, в съответствие с условията, посочени в устава на ЕИБ и съответните разпоредби за условията за инвестиционно финансиране, установени в гореупоменатото приложение. Всички останали финансови ресурси съгласно настоящата многогодишна финансова рамка се администрират от Комисията.

                        4.

                        След 31 декември 2013 г. или след датата на влизане в сила на настоящата многогодишна финансова рамка, в зависимост от това коя дата е по-късна, по отношение на неизравнените сметки, останали от 10-ия ЕФР или от предходните ЕФР, и освободените средства по проекти в рамките на тези ЕФР няма отново да бъдат поемани задължения, освен ако Съветът на Европейския съюз не вземе друго решение с единодушие, с изключение на неизравнените сметки и възстановените средства, които са били отпуснати за финансирането на Инвестиционния инструмент, като не се визират съответните субсидии на лихвени проценти и неизравнените сметки от системата за гарантиране на стабилни приходи от износ на първични селскостопански продукти (STABEX) в рамките на ЕФР, предхождащи 9-ия ЕФР.

                        5.

                        Цялостната сума на настоящата многогодишна финансова рамка обхваща периода от 1 януари 2014 г. до 31 декември 2020 г. По отношение на средствата от 11-ия ЕФР, а в рамките на Инвестиционния инструмент — по отношение на средствата от обратни постъпления, няма да бъдат поемани задължения след 31 декември 2020 г., освен ако Съветът на Европейския съюз не реши друго с единодушие по предложение на Комисията. При все това обаче средствата, внесени от държавите-членки в рамките на 9-ия, 10-ия и 11-ия ЕФР за финансиране на инвестиционните инструменти, остават на разположение за извършване на плащания след 31 декември 2020 г.

                        6.

                        Комитетът на посланиците, като действа от името на Съвета на министрите АКТБ—ЕС и съблюдава цялостния размер на многогодишната финансова рамка, може да предприеме подходящи мерки, за да отговори на програмните изисквания на някоя от сумите с разпределени средства, посочени в точка 2, включително преразпределението на средства между тези суми.

                        7.

                        Страните може да вземат решение да направят преглед на постиженията, с който да се извърши оценка на степента на изпълнение на поетите задължения и на плащанията, както и на резултатите и въздействието, постигнати с предоставената помощ. Този преглед ще бъде направен въз основа на предложение, изготвено от Комисията.

                        8.

                        Всяка държава-членка може да предостави на Комисията или на ЕИБ доброволни вноски в подкрепа на целите на Споразумението за партньорство АКТБ—ЕС. Държавите-членки могат също така да съфинансират проекти или програми, например в рамките на конкретни инициативи, които да се управляват от Комисията или ЕИБ. При такива инициативи на групата държави от АКТБ трябва да бъде гарантирана позицията на техен титуляр на национално ниво.“